Case ID: 1182013
Sentence 55: Belə ki, Azərbaycan Respublikası Mülki Prosessual Məcəlləsinin 480-ci maddəsinə əsasən, kassasiya instansiyasında işə baxan məhkəmənin qərarında şərh edilən göstərişlər həmin işə yenidən baxan məhkəmə üçün məcburidir.Bundan başqa, hazırkı iş üzrə Azərbaycan Respublikası Ali Məhkəməsinin İnzibatiİqtisadi Kollegiyasının xx xxxx 2019-cu il tarixli 2-2(102)-263/19 saylı qərarının əsaslandırıcı hissəsində qeyd olunmuşdur ki, “Həmçinin ekspert rəyində müvafiq olaraq xx xxxxx 2017-ci il və xx xxxxx 2017-ci il tarixləri üzrə iddiaçının cavabdehə dəbbə pulu üzrə borcu qeyd olunsa da, ekspert həmin dəbbə pulunun hansı borc (əsas və ya faiz) üzrə yarandığını / hesablandığını öz rəyində əsaslandırmamışdır.” Apellyasiya qaydasında işə baxan məhkəmə kollegiyası isə bu çatışmazlığı yalnız təkrarlamaqla məhdudlaşmış, qeyri-müəyyənliyin aradan qaldırılmasını təmin etməmiş, yuxarı instansiya məhkəməsinin həmin məsələ ilə bağlı göstərişini yerinə yetirməmiş, bununla da Mülki Prosessual Məcəlləsinin 480-ci maddəsinin tələbini bir daha pozmuşdur.